Reference

# Poznámky k obrazovke

## Poznámky k dotykovej obrazovke

- Tablet používa kapacitnú dotykovú obrazovku. Na obrazovku ťukajte priamo končekom prsta. Neškriabte ju a ani na ňu neťukajte ostrými predmetmi, ako je ihla, pero alebo necht. Na ovládanie dotykovej obrazovky nemôžete použiť dotykové pero.

- Ak na dotykovú obrazovku budete ťukať prstami v rukaviciach, dotyková obrazovka nemusí pracovať správne alebo nemusí pracovať vôbec.

- Neovládajte svoj tablet dotykmi predmetov s dotykovou obrazovkou.

- Ak sa dotykovej obrazovky dotýkate inak než končekmi prstov, obrazovka nemusí reagovať správne.

- Dotyková obrazovka sa nesmie odkladať do prílišnej blízkosti iných elektrických zariadení. Elektrostatické výboje môžu spôsobiť nesprávne fungovanie dotykovej obrazovky.

- Ak sa na dotykovej obrazovke nachádzajú kvapôčky vody alebo ak sa jej dotýkate mokrými prstami, dotyková obrazovka nemusí reagovať správne.

- Dotyková obrazovka sa nesmie odkladať na vlhké miesta. Dotyková obrazovka nemusí vo vlhkom prostredí alebo pri vystavení vode pracovať správne.

## Poznámky k obrazovke LCD

- Nenechávajte obrazovku LCD otočenú k slnku. Pri používaní tabletu v blízkosti okna ho nezabudnite chrániť pred priamym slnečným svitom.

- Používanie tabletu pri nízkych teplotách môže viesť k zobrazovaniu zostatkového obrazu na obrazovke LCD. Toto nie je príznakom poruchy. Po zohriatí tabletu na normálnu teplotu sa obnoví aj normálne fungovanie obrazovky.

- Obrazovka LCD sa počas použitia môže zahrievať. Je to normálne a nejde o príznak poruchy.

- Obrazovka LCD je vyrobená s použitím vysoko presnej technológie. Aj tak sa však na obrazovke LCD môžu zobrazovať drobné tmavé alebo svetlé body (červené, modré alebo zelené). Je to normálny dôsledok procesu výroby a nejde o príznak poruchy.

- Obrazovka LCD je vyrobená zo skla. Ak sa sklo poškodí (praskne a pod.), nedotýkajte sa dotykovej obrazovky a ani sa ju nepokúšajte sami opraviť. S obrazovkou LCD manipulujte opatrne, pretože citlivo reaguje na poškodenie v dôsledku pádu na zem alebo iných mechanických nárazov. Na poškodenia v dôsledku nesprávnej manipulácie zákazníka nemôžeme poskytnúť záruku.