Reference

# Poznámky k používaniu funkcie Bluetooth

- Používanie funkcie Bluetooth môže byť v niektorých krajinách alebo oblastiach obmedzené miestnymi nariadeniami.

- Funkcia Bluetooth sa nemusí dať použiť s niektorými zariadeniami, čo závisí od výrobcu alebo od verzie softvéru, ktorú výrobca použil. Pred nákupom skontrolujte systémové požiadavky zariadenia Bluetooth.

Niektoré zariadenia Bluetooth vyžadujú overenie (párovanie) pred vytvorením pripojenia k inému zariadeniu. Pred pripojením k takémuto zariadeniu je potrebné vykonať toto overenie.

- Zariadenia Bluetooth pracujú v pásme 2,4 GHz, ktoré používa celá škála ďalších zariadení. Zariadenia Bluetooth používajú technológie na zníženie rádiointerferencie s inými zariadeniami používajúcimi to isté pásmo. Rádiointerferencia však môže aj tak spôsobovať spomalenie prenosu údajov, obmedzenie komunikačného dosahu alebo zlyhanie komunikácie.

- Rýchlosť prenosu údajov a komunikačný dosah sa môžu líšiť v závislosti od:

- vzdialenosti medzi komunikujúcimi zariadeniami,

- prítomnosti prekážok medzi zariadeniami,

- okolitého prostredia (zloženia stien atď.),

- konfigurácie zariadení,

- používaného softvéru,

- podmienok na prenos signálu.

- Pri určitých podmienkach prenosu signálu môže dôjsť aj k zlyhaniu komunikácie.

- Ak je zapnutá funkcia Bluetooth aj funkcia 2,4 GHz Wi-Fi, môže dochádzať k interferencii. Tá môže spôsobiť spomalenie prenosu údajov alebo iné problémy.

- Pri neprerušovanom prenose niekedy môže v dôsledku obmedzení štandardu Bluetooth a podmienok prenosu signálu dochádzať k poškodeniu veľkých súborov.

- Pripojenie viacerých zariadení Bluetooth k tabletu môže spôsobiť zahltenie komunikačného kanála, ktoré tak spôsobuje nízky výkon zariadenia. V prípade technológií Bluetooth je to normálne a nejde o príznak poruchy.

- Ak v tablete prehrávate videá s výstupom zvuku z pripojeného zariadenia Bluetooth, video a zvuk nemusia byť zosynchronizované. V prípade technológií Bluetooth k tomu dochádza pomerne často a nejde o poruchu.

- Všetky zariadenia Bluetooth musia byť certifikované prostredníctvom procedúr stanovených združením Bluetooth SIG, aby sa zaručila ich zhoda so štandardom Bluetooth. Aj napriek zhode so štandardom Bluetooth sa však príslušné postupy môžu líšiť a prenos údajov nemusí byť možný, čo závisí od charakteristík a špecifikácií príslušného zariadenia.

- Prepínanie výstupu zvuku medzi zvukovým zariadením Bluetooth a vstavaným reproduktorom nemusí byť možné, ak zariadenie pripojíte a odpojíte a je spustená určitá aplikácia, ako je napríklad hra. Ak k tomu dôjde, skončite aplikáciu a znova zapnite zariadenie. Tomuto problému sa môžete vyhnúť tak, že zvuk prepnete pred spustením aplikácie.

- Pri počúvaní zvuku zo zariadení Bluetooth pripojených k tabletu môže byť zvuk aplikácií, ako sú napríklad hry, oneskorený. Ak k tomu dôjde, na výstup zvuku použite vstavaný reproduktor alebo pripojte zvukové zariadenie ku konektoru pre slúchadlá tabletu, aby ste počuli zvuk.

- Ak vypnete zvukové zariadenie Bluetooth pripojené k tabletu, keď je spustená určitá aplikácia, ako je napríklad hra, aplikácia už nemusí pracovať správne. Ak k tomu dôjde, skončite aplikáciu a znova zapnite tablet.

## Technológie Bluetooth a zabezpečenie

Bezdrôtová technológia Bluetooth zahŕňa aj funkciu overenia, ktorá vám umožňuje určiť, s kým budete komunikovať. Funkcia overenia vám umožňuje zabrániť prístupu anonymných zariadení Bluetooth k tabletu. Pri prvej vzájomnej komunikácii medzi dvoma zariadeniami Bluetooth musí byť určený spoločný prístupový kód (heslo potrebné na overenie), aby sa obe zariadenia mohli zaregistrovať. Po zaregistrovaní zariadenia nie je potrebné znova zadávať prístupový kód.
Ostatné zariadenia Bluetooth dokážu zistiť váš tablet iba v prípade, ak je nastavený tak, aby sa dal zistiť inými zariadeniami. Môžete nastaviť, ako dlho sa bude dať tablet zistiť alebo či povolíte prijatie po vytvorení pripojenia.
Súvisiace témy
Špecifikácie