Reference

# Poznámky k používaniu

## Kryt

- Kryt štrbiny pre pamäťovú kartu SD musí byť pevne zatvorený.

- Neotvárajte a nezatvárajte kryt multiportu, keď tablet používate vonku alebo ak máte mokré, spotené alebo pieskom znečistené ruky. Vniknutie vody alebo piesku do tabletu môže spôsobiť jeho poruchu.

- Kryt multiportu uschovajte mimo dosahu malých detí, aby ste tak predišli jeho náhodnému prehltnutiu.

- Tablet je chránený funkciou proti zatečeniu*1 na úrovni IPX4 (ochrana proti vode špliechajúcej z ľubovoľného smeru) podľa štandardu IEC 60529 (stupne ochrany poskytovanej krytmi (kód IP)), ale nie je úplne vodotesný. Nepoužívajte tablet vo vode ani naň nešpliechajte veľké množstvo vody. Pri nesprávnom použití môže voda preniknúť dovnútra tabletu a spôsobiť požiar, zásah elektrickým prúdom alebo poruchu tabletu [Detaily].

*1 Funkcia ochrany proti zatečeniu je účinná pri kontakte s čistou vodou a vodovodnou vodou. Funkcia ochrany proti zatečeniu funguje vtedy, keď je tablet v stojane, napríklad v stojane pre tablet od spoločnosti Sony (SGPDS4, predáva sa samostatne, nie je k dispozícii v niektorých krajinách alebo oblastiach) a keď sú všetky kryty úplne zatvorené.

## Starostlivosť o tablet

- Šasi tabletu čistite pomocou mäkkej suchej látky alebo mäkkej látky jemne navlhčenej miernym roztokom čistiaceho prostriedku. Na čistenie dotykovej obrazovky nepoužívajte čistiaci prostriedok. Nepoužívajte drsné čistiace pomôcky, prášky alebo rozpúšťadlá, ako je napríklad alkohol alebo benzín, pretože tieto prostriedky môžu poškodiť povrchovú úpravu tabletu.

- Ak tablet vystavíte vlhkosti, napríklad dažďu alebo podobnému mokrému prostrediu, poutierajte ho mäkkou suchou látkou. Nesušte ho pomocou ohrievača alebo sušičky.

- Objektív vstavanej kamery čistite pomocou kefky s ofukovačom alebo jemnej kefky. Ak je objektív mimoriadne znečistený, poutierajte ho mäkkou suchou látkou. Objektív nedrhnite, pretože je citlivý na pôsobenie tlaku.

## Prostredie na používanie

- Tablet nepoužívajte ani neponechávajte na miestach s mimoriadne vysokou teplotou (35 °C a viac) alebo mimoriadne nízkou teplotou (5 °C a menej), prípadne na miestach s vysokou vlhkosťou, ako je napríklad kúpeľňa alebo sauna. Ak tablet použijete alebo ponecháte na mieste, ktoré nevyhovuje podmienkam uvedeným vyššie, tablet sa môže automaticky vypnúť, aby ochránil svoje interné obvody.

- Neprenášajte tablet z chladného prostredia priamo do teplého prostredia. Náhla zmena teploty môže spôsobiť kondenzáciu vlhkosti a táto vlhkosť môže kondenzovať aj vnútri tabletu. Ak k tomu dôjde, nechajte tablet, aby sa vysušil pri izbovej teplote, a až potom ho použite.

## Vzorové údaje

- Pri skúšaní funkcií na používanie hudby, videa, fotografií a kníh výrobca nainštaloval do tabletu vzorové údaje. Ak tieto vzorové údaje odstránite, nemôžete ich už obnoviť. Upozorňujeme, že spoločnosť Sony neposkytuje náhradné vzorové údaje za odstránené vzorové údaje.