Reference

# Ochrana proti zatečeniu

## Funkcia ochrany tabletu proti zatečeniu

Tablet je chránený funkciou proti zatečeniu*1 na úrovni IPX4 (ochrana proti vode špliechajúcej z ľubovoľného smeru) podľa štandardu IEC 60529 (stupne ochrany poskytovanej krytmi (kód IP)), ale nie je úplne vodotesný. Nepoužívajte tablet vo vode ani naň nešpliechajte veľké množstvo vody.
Pri nesprávnom použití môže voda preniknúť dovnútra tabletu a spôsobiť požiar, zásah elektrickým prúdom alebo poruchu tabletu.
Pri nabíjaní tabletu dbajte na nasledujúce upozornenia.
*1 Funkcia ochrany proti zatečeniu funguje vtedy, keď je tablet v stojane, napríklad v stojane pre tablet od spoločnosti Sony (SGPDS4, predáva sa samostatne, nie je k dispozícii v niektorých krajinách alebo oblastiach) a keď sú všetky kryty úplne zatvorené.

### Kontakt s tekutinami

- Tablet je chránený pri kontakte s čistou vodou a vodovodnou vodou.

- Tablet nie je chránený proti iným tekutinám než sú tekutiny uvedené vyššie (mydlová voda, voda obsahujúca čistiace prostriedky alebo prísady do kúpeľa, šampón, voda z horúceho prameňa, voda z bazéna, morská voda atď.).

Informácie o účinnosti funkcie na ochranu proti zatečeniu vychádzajú z meraní, ktoré uskutočnila spoločnosť Sony za podmienok uvedených vyššie.
Upozorňujeme, že na poruchy spôsobené vystavením pôsobeniu vody v dôsledku nesprávneho používania sa nevzťahuje záruka.

## Poznámky k nabíjaniu

### Dodaný sieťový adaptér striedavého prúdu a kábel USB pre multiport (SGPUC2) nie sú chránené funkciou proti zatečeniu.

Dajte pozor, aby sa voda nedostala do kontaktu so sieťovým adaptérom striedavého prúdu.
Nepoužívajte sieťový adaptér striedavého prúdu, keď máte mokré ruky alebo ak je tablet mokrý. Mohol by vás pri tom zasiahnuť elektrický prúd.
Pri nabíjaní tabletu berte na vedomie nasledujúce upozornenia.

- Skontrolujte, či miesto, na ktorom používate sieťový adaptér striedavého prúdu, nie je mokré.

- Pred nabíjaním skontrolujte, či tablet nie je mokrý. Ak je tablet pokrytý kvapôčkami vody, pred nabíjaním ich poutierajte suchou látkou a potom tablet ponechajte pri izbovej teplote, aby sa vysušil.

## Upozornenia pri používaní tabletu v kuchyni alebo na iných miestach s rizikom možného kontaktu s tekutinami

### Tablet nepoužívajte, keď je pripojený k sieťovému adaptéru striedavého prúdu.

Pri používaní tabletu využívajte napájanie internou batériou.
Ak manipulujete so sieťovým adaptérom a máte mokré ruky alebo tablet je mokrý, hrozí nebezpečenstvo zásahu elektrickým prúdom.

### Funkcia na ochranu proti zatečeniu je účinná iba v prípade, ak sú všetky kryty úplne zatvorené.

Pri zatváraní krytov dajte pozor, aby sa na nich nezachytili malé cudzorodé predmety (napríklad vlasy alebo zrnká piesku). Ak voda vnikne do konektora pre náhlavnú súpravu, poutierajte ju a pred použitím odložte tablet na tienené miesto s dostatočným vetraním, aby sa úplne vysušil.
Tablet nepoužívajte ani neponechávajte na vlhkých miestach, ako je napríklad kúpeľňa alebo sauna.

### Nepoužívajte tablet s pripojenými slúchadlami alebo náhlavnou súpravou.

### Nepoužívajte tablet vo vode ani naň nešpliechajte veľké množstvo vody.

Ak sa tablet zamočí, poutierajte ho dosucha mäkkou suchou látkou.

### Nedovoľte, aby do tabletu alebo na jeho povrch prenikla mydlová voda, šampón, voda obsahujúca čistiace prostriedky alebo prísady do kúpeľa, voda z horúcich prameňov, voda z bazéna alebo morská voda. Nedovoľte, aby sa tablet dostal do kontaktu s cudzorodými predmetmi, ako je napríklad piesok alebo blato.

Ak sa náhodou nejaká látka dostane povrch tabletu, poutierajte ho mäkkou suchou látkou. Nepoužívajte čistiace prostriedky, chemikálie ani vlhké utierky. Nesušte tablet horúcim vzduchom zo sušiča na vlasy a nevkladajte ho do ohrievača.

### Nepoužívajte tablet na mieste, kde naň môže intenzívne špliechať voda.

Tablet nie je odolný voči tlaku vody. Vystavenie tabletu vysokému tlaku vody, aký má napríklad voda vytekajúca z vodovodu alebo zo sprchy, môže spôsobiť jeho poruchy.

### Nevystavujte tablet teplu napríklad z horúcej sprchy alebo sušiča na vlasy a neumiestňujte ho na horúce miesta, napríklad do blízkosti sporáka.

Tablet nie je odolný voči teplu. Tablet používajte v rozsahu teplôt od 5 °C do 35 °C.
Poznámka

- Kryt multiportu je potrebný, ak chcete využívať funkciu ochrany proti zatečeniu. Kryt multiportu si odložte na bezpečnom mieste.

- Tablet používajte s nasadeným krytom multiportu a s nasadeným krytom štrbiny pre pamäťovú kartu SD. Ak tieto kryty nenasadíte, nebudete môcť využívať funkciu na ochranu tabletu proti zatečeniu.

Súvisiace témy
Súčasti a ovládacie prvky