Reference

# Poznámky k pamäťovým kartám SD

- Uschovajte mimo dosahu malých detí. Pamäťové karty SD sú nebezpečné, ak ich deti prehltnú.

- Nedotýkajte sa kontaktov prstami ani kovovými objektmi.

- Pamäťové karty SD obsahujú citlivé elektronické komponenty. Nevystavujte ich nadmernému tlaku, ohýbaniu alebo nárazom.

- Pamäťové karty sa nepokúšajte rozoberať ani upravovať.

- Nevystavujte ich vlhkosti.

- Pamäťové karty nepoužívajte a neskladujte na nasledujúcich miestach:

- na miestach vystavených vysokým teplotám, ako je napr. auto zaparkované na slnku,

- na miestach vystavených priamemu slnečnému žiareniu,

- na vlhkých alebo korozívnych miestach,

- na príliš prašných miestach.

- Dajte pozor, aby ste používali pamäťové karty SD, ktoré sú kompatibilné so štandardmi podporovanými aj vaším tabletom. Karta s nesprávnou veľkosťou sa môže v štrbine zaseknúť a poškodiť tablet.

- Na pamäťovú kartu SD, ktorá je chránená proti zápisu, nemôžete zapisovať údaje.

- Odporúča sa, aby ste si vytvárali záložné kópie dôležitých údajov.

- Ak sa chcete vyhnúť strate uložených údajov, uschovajte pamäťové karty SD na miestach chránených pred statickou elektrinou alebo elektrickým šumom, ktoré môžu interferovať s kartou.

- Pri prenášaní vložte pamäťové karty SD do obalu, aby ste predišli poškodeniu výbojom statickej elektriny.

- Pred použitím pamäťovej karty SD s iným zariadením než je tablet (napríklad s digitálnym fotoaparátom alebo prenosným prehrávačom hudby) formátujte (inicializujte) pamäťovú kartu SD pomocou tohto zariadenia.

Niektoré zariadenia nemusia podporovať formát súborov pre tablety a zobrazia hlásenie, ktoré vám odporúča, aby ste kartu formátovali. Ak sa zobrazí takéto hlásenie, skopírujte údaje z karty do tabletu (alebo do iného zariadenia v sieti) a formátujte kartu pomocou iného zariadenia ako tabletu. Upozorňujeme, že pri formátovaní karty sa z karty odstránia všetky údaje, ktoré sa na nej nachádzajú. Ďalšie podrobnosti nájdete v príručke k používanému zariadeniu.

- Do štrbiny pre pamäťovú kartu SD nevkladajte žiadne cudzorodé objekty.

- Štrbina pre pamäťovú kartu SD sa môže použiť iba na čítanie alebo zápis podporovaných kariet a nemôže sa použiť na žiadne iné účely.