Task

# Snímanie fotografií a nakrúcanie videozáznamov

Vstavaná predná a zadná kamera vám umožňujú snímať fotografie a nakrúcať videozáznamy. K dispozícii sú aj rôzne ďalšie nastavenia, ako napríklad veľkosť záberu. Do fotografií je tiež možné pridávať informácie o polohe.

1. Ťuknite na položky [ Apps & Widgets] - [ Camera].

Spustí sa aplikácia Camera.

Položka na obrazovke | Popis
1 | Podrobné nastavenia | Umožňuje zadať podrobné nastavenia pre snímanie fotografií alebo nakrúcanie videozáznamov.
2 | Obrazovka ukážky | Zobrazí ukážku objektu, na ktorý ste zacielili.
3 | Prepínanie kamier | Prepína medzi prednou a zadnou kamerou.
4 | Tlačidlo nahrávania | Spúšťa nahrávanie fotografie alebo videozáznamu.
5 | Prepnutie režimu nahrávania | Prepína režim nahrávania medzi fotografiou, videozáznamom a panoramatickou fotografiou.
6 | História nahrávania | Zobrazí miniatúry nahraných fotografií alebo videozáznamov.

1. Zacieľte kameru na objekt a ťuknutím na položku nasnímajte fotografiu alebo ťuknutím na položku nasnímajte videozáznam.

Pri snímaní fotografií: nasníma sa fotografia.
Pri nakrúcaní videozáznamov: spustí sa nakrúcanie videozáznamu. Opätovným ťuknutím na položku sa nahrávanie zastaví.
Poznámka

- Nedotýkajte sa objektívov vstavaných kamier. Ak sa objektívy znečistia alebo poškriabu, môže to mať vplyv na kvalitu záberov.

- Nedovoľte, aby priame slnečné svetlo prenikalo do objektívov vstavaných kamier (bez ohľadu na to, či je tablet zapnutý alebo vypnutý). Môže to spôsobiť poruchu kamery.

Tip

- Zadná kamera je vybavená funkciou automatického zaostrovania. Po ťuknutí na položku sa po zaostrení na objekt nasníma fotografia.

- Ak chcete do fotografií pridávať informácie o polohe, pri snímaní fotografií musí byť zapnutá funkcia GPS alebo tablet musí byť pripojený k sieti [Detaily].

- Môžete tiež zobraziť obrázky, ktoré ste nasnímali, a médiá z aplikácií, ktoré prehrávate.

- Funkcia zaostrenia vám umožňuje zaostriť na časť, na ktorú ťuknete na dotykovom paneli, a vybrať režim.

- Fotografiu môžete nasnímať aj počas nakrúcania videozáznamu, a to tak, že ťuknete na položku .

## Snímanie panoramatických fotografií

1. Spustite aplikáciu Camera.

1. V pravej časti obrazovky ťuknite na položku .

1. Nasmerujte kameru na okraj objektu a ťuknite na položku .

Spustí sa nahrávanie panoramatickej fotografie. Posúvajte alebo nakláňajte kameru až k opačnému koncu objektu a potom opätovným ťuknutím na položku zastavte nahrávanie.
Tip

- Ak držíte tablet tak, že je otočený vodorovne, môžete snímať panoramatické fotografie na šírku. Ak držíte tablet tak, že je otočený zvisle, môžete snímať panoramatické fotografie na výšku.

## Vypnutie aplikácie Camera

Ťuknite na položku v stavovom riadku v ľavom dolnom rohu obrazovky. Ak sa stavový riadok nezobrazuje, ťuknite do ľavého dolného rohu obrazovky.
Súvisiace témy
Poznámky k nahratým fotografiám a videozáznamom