Task

# Registrácia diaľkového ovládača

Funkcia infračerveného diaľkového ovládania (IČ) vám umožňuje využiť tablet na diaľkové ovládanie.
Registrácia viacerých kódov diaľkového ovládania vám umožňuje ovládať viacero zariadení jediným tabletom.
Často vykonávané operácie, ako je napríklad zmena hlasitosti alebo prepínanie kanálov, je možné vykonávať intuitívnymi gestami.

1. Ťuknite na položky [ Apps & Widgets] - [ Remote control].

Spustí sa aplikácia Remote control.

1. Ťuknite na položku [Register device] alebo na položku [ Register device].

1. Ťuknite na položku [Easy registration].

1. Podľa pokynov na obrazovke zaregistrujte svoj tablet ako diaľkový ovládač.

V prípade potreby spustite funkciu [Remote control test].
Po dokončení nastavenia sa zobrazí obrazovka so zoznamom zariadení. Ťuknite na názov registrovaného zariadenia.

Položka na obrazovke | Popis
1 | Prepínanie medzi úplným diaľkovým ovládaním a diaľkovým ovládaním gestami | Prepína možnosti diaľkového ovládania medzi ovládaním pomocou „gest“, ako je napríklad rýchle potiahnutie prstom, a „úplným“ ovládaním, čiže ťukaním na ovládacie prvky [Detaily].
2 | Prepínanie registrovaných diaľkových ovládačov | Prepína registrované diaľkové ovládače ťuknutím na ikonu naľavo alebo napravo od aktuálne ovládaného zariadenia.
3 | Konfigurovať makro | Zaregistruje makro, ktoré vám jediným ťuknutím na tlačidlo umožní vykonať viacero za sebou nasledujúcich príkazov pre zariadenie.
4 | Ponuka možností | Slúži na podrobné nastavenie, ako je napríklad úprava alebo odstránenie zaregistrovaných zariadení.
5 | Zaregistrované makro | Ťuknutím na túto položku spustíte zaregistrované makro.

Tip

- Táto aplikácia sa môže používať ako aplikácia Small Apps.

- Nastavenie pre vzhľad môžete nakonfigurovať ťuknutím na položku [Change skin] v časti (Ponuka možností). Vzhľad je možné nakonfigurovať samostatne pre každé zaregistrované zariadenie.

- Ak sa nezobrazí kategória alebo výrobca, umožnite tabletu osvojiť si signál diaľkového ovládania a potom ho zaregistrujte.

- V závislosti od kategórie alebo výrobcu sa môžu zobraziť aj dve alebo viaceré zariadenia. Ak sú zobrazené viaceré zariadenia, otestujte fungovanie diaľkového ovládania s každým zobrazeným diaľkovým ovládačom a vyberte ten, ktorý pracuje správne.

### Zaregistrovanie tabletu ako diaľkového ovládača pre iné zariadenie

Ťuknite na položku (Naspäť) a potom ťuknite na položku [ Register device] na obrazovke so zoznamom zariadení.

## Osvojenie signálu diaľkového ovládania a jeho registrácia

Ak sa kategória alebo výrobca zariadenia nezobrazia v časti [Easy registration], zaregistrujte diaľkový ovládač podľa nasledujúceho postupu:

1. Spustite aplikáciu Remote control.

1. Ťuknite na položku [ Register device] alebo na položku [Register device].

1. Ťuknite na položku [Learn from a remote control].

1. Vyberte kategóriu.

Na obrazovke sa zobrazí obrázok diaľkového ovládača.

1. Ťuknite na tlačidlo, ku ktorému chcete priradiť signál.

1. Keď sa zobrazí obrazovka ponuky, ťuknite na položku [Learn remote command].

1. Prejdite s diaľkovým ovládačom, ktorý chcete zaregistrovať, bližšie k IČ údajovému portu tabletu, ťuknite na položku [Start] a stlačte tlačidlo na osvojenie v diaľkovom ovládači.

Po registrácii tlačidla sa obrazovka vráti na zobrazenie diaľkového ovládača.
Tip

- Ak chcete tabletu umožniť osvojenie ďalších tlačidiel, opakujte kroky č. 4 až 7.

Súvisiace témy
Používanie aplikácií „Small Apps“
Programovanie operácií v diaľkovom ovládači (funkcia makra)